Тројици браће
Овде нама кажу
Дворе понајбоље,
Понајбогатије,
Сребром покривене;
И у њему кажу
Три златне трпезе:
На једној трпези
Књиге нечаћене,
На другој трпези
Благо небројено,
На трећој трпези
Свила некројена.
Зовите попове,
Нека књиге чате;
Зовите трговце,
Нека благо броје;
Зовите трзије,
Нека свилу кроје.

Извор 
 Караџић, В. С. 1867. Живот и обичаји народа српскога. Беч. стр. 46–47.

Краљичке песме